Arguzenn ar saotradur ne dalvez ket kalz traoù kenebeut : hervez Global Chance , ma vefe lieskementet dre 3 kementad ar c ' hreizennoù nukleel , ne vefe espernet nemet 9 % ouzh ar gazoù efed - gor ganto . Ouzhpenn se e saotr gant traoù all , ma n ' eo ket gant CO2 : gant ar gwrez da gentañ : 2 / 3 ouzh an energiezh produet gant ur reaktor a vez kaset maez e stumm gwrez , ha kement - mañ a gemer perzh e - barzh tommadur an hin . Da eil e vez estaolet dour tomm ha klor er sterioù gant ar c ' hreizennoù , ha kement - mañ a zismantr penn - da - benn ar vuhez eno . Hag evel - just ez eus al lastez skinoberiant , a chom saotrus - kenañ ha dañjerus e - pad ur badelezh hir - kenañ .